section_heading: Neočekivano: Papa i heretik za privatnom večerom
paragraph_text: U subotu, 24. rujna 2005. papa Benedikt XVI. neočekivano je primio Hansa Künga u osobni posjet, uz dvosatnu večeru u Castel Gandolfu. Svjetski mediji prenijeli su tu vijest kao senzaciju, podsjećajući na tri desetljeća sukoba među njima. Küng je razgovor ocijenio kao »znak nade za sve katolike, jer Crkva napokon opet razgovara«. Razgovarali su o etici, problemima suvremenog svijeta, dijalogu među religijama i sl., izbjegavajući doktrinarne teme zbog kojih je Küng bio kažnjen.